EGEDESMINDE DISTRIKT 33 



tionen. Tidligere benyttedes udelukkende Konebaad og Kajaker, nu ledsages de 

 af den ved Agto stationerede Motorbaad. Kvinderne følger med for at assistere 

 ved Flænsningen. Til Hjælp ved Flaaningen af de tunge Dyr har Handelen paa 

 Kitsigsut opført et trebenet Stativ med Talje. Man lander i Nærheden af Land- 

 gangspladsen, lister sig ind paa Dyrene og ihjelskyder det størst mulige Antal, 

 inden Flokken naar ned i Vandet; saarede Dyr undslipper for det meste. Skud 

 bagfra gennem Nakken er de sikrest dræbende. De Dyr, en Fanger kan bevise 

 at have skudt, tilhører ham, de andre er Fælleseje. Flænsningen vanskeliggøres 

 meget ved Kulden, da Kroppene hurtigt fryser. Skønt der saa vidt muligt - 

 en stor Del af Vejen gaar udenskærs og er i daarligt Vejr ufarbar for Kone- 

 baade — gøres flere Ture til Stedet, er det derfor som Regel den mindste Del af 

 Udbyttet som bjærges: Tænderne, en Del Spæk og nogle dels hele, dels sønder- 

 skaarne Huder straks for at faa Kontanter; senere søger man at hente Resten 

 af Skindene og Spækket, men hindres ofte deri af Vejret eller af Ugidelighed, 

 og Skindene ødelægges hurtigt af Kroppens Varme. Store Mængder gaar derfor 

 tabt, idet Aadslerne enten skylles bort ved Søgang eller ligger og raadner paa 

 Stedet, vistnok som Regel til Skræmsel for Dyrene ved Udsøgning af næste Aars 

 Landingsplads. Fangsten, drevet paa denne Maade, vil derfor rimeligvis høre op 

 af sig selv. 



Fiskeri og Fiskemetoder. Ved den almindelige Sommerfangst af angmagssat 

 benyttes overalt i Distriktet Ketsere, idet Fiskene tages fra Kysten og øses op 

 paa Land, hvor de spredes og vendes til Tørring paa Klipperne for senere at pak- 

 kes i Sække af Vandskind eller bundtes i store cylindriske Bundter, som næsten 

 ligner smaa Kværnsten. — Ved enkelte Pladser, først og fremmest Kolonien, 

 tages tillige angmagssat i Oktober eller i Begyndelsen af November, men da med 

 Vaad fra Baade, idet de nu ikke kommer helt ind til Kysten. 



Haj fangsten foregaar med Snører, om Sommeren fra Baad eller Kajak, i 

 hvilket Tilfælde Fiskeren benytter et Stykke smalt Brædt eller en gammel Aare 

 som Afstivningsmiddel for Kajaken under Ophaling af Fisken — om Vinteren 

 fra Isen, hvor Snøren da med et Halvstik fastgøres til et Stykke ved Kanten af 

 Fiskehullet fastfrossen Trætøndebaand, som viser, naar der er Bid. Som Mad- 

 ding benyttes alt muligt, f. Eks. raaddent Spæk, Indvolde, døde Hundehvalpe 

 og lignende. 



Helleflynderfiskeriet drives fra sidste Halvdel af Juli til Begyndelsen af 

 September, ved Taseralik næsten udelukkende fra Kajak, ved Agto tillige med 

 Baade, deriblandt et Par Doryer, der ligesom den der stationerede Motorbaad 

 horer til det for Fælleskassens Midler oprettede Fiskeriforsøg. Under Fiskepe- 

 rioden sejler Motorbaaden bestandig rundt mellem Fiskepladserne for at ind- 

 handle den paa Stedet nedsaltede Fisk. Fiskeriforsøget ledes af Udstedsbestyreren, 

 medens Udstedet midlertidigt er afleveret til en Handelsmedhjælper. Uagtet en 

 stor Del af Fiskeriets Udbytte tørres til Vinterforraad, er Produktionen i Stigning. 



Landjagten spiller i dette Distrikt en ret stor Rolle. Rensdyr jages fra Juli 

 til September, navnlig i det indre af de store Fjorde, specielt Nordre Stromfjord. 



Dansk Grönland. I. 3 



